PRIMĂRIA MUNICIPIULUI TIMIŞOARA



   Aprobat

DIRECŢIA PATRIMONIU






P R I M A R,
SERVICIUL TEHNIC-EDILITATE

Nr. ………………………………………….


Dr.ing. Gheorghe Ciuhandu
R E F E R A T

Privind aprobarea Studiului de Fezabilitate „Amenajare bază sportivă cu teren antrenament şi construcţii anexe pentru juniori şi copii” 

Pe amplasamentul situat în zona de est a Stadionului Dan Păltinişanu aparţinând domeniul public, se află un teren de handbal asfaltat, dezafectat şi nefuncţional precum şi un teren dezafectat şi inutilizabil care avea destinaţia de poligon auto.


Ţinând cont de propunerea în zonă, de către Direcţia Urbanism a Primăriei Municipiului Timişoara a unei săli de sport cu 400 locuri pentru Liceul cu Program Sportiv Banatul Timişoara, rămâne disponibil un spaţiu de circa 4.500 mp.

Prin studiul de fezabilitate întocmit de SC”BIROU DE PROIECTĂRI BREBE”SRL, pus la dispoziţie cu titlu gratuit, în acest spaţiu se propune amenajarea unei baze sportive pentru juniori şi copii care va cuprinde : un teren de antrenament cu gazon, cu dimensiunile de 66 m x 50 m = 3.300 mp. şi va fi prevăzut cu drenaj şi iluminat nocturn, precum şi amenajarea unor anexe necesare desfăşurării antrenamentului sportivilor juniori - cantină, centrală termică, sală şedinţe, vestiare şi băi, camere pt. antrenori. 

În această zonă, la interfaţa cu fostul teren de rugby se află o tribună neterminată şi neîntreţinută, alcătuită din cadre de beton armat prefabricate, stâlpi cu grinzi înclinate, chesoane-gradene prefabricate din beton armat, la care pentru clarificarea unei soluţii, se va face o expertiză tehnică astfel încât în spaţiul rezultat din structura tribunei dezafectate să rezulte următoarele funcţiuni : centrală termică, bucătărie cu depozit, cantină, sală de şedinţă, vestiare cu duşuri şi WC, camere pentru antrenori. Ele vor acoperi circa 1.000 mp.
OBIECTELE INVESTIŢIEI, aşa cum sunt specificate şi în studiul de fezabilitate, vor conţine următoarele :
OBIECT l- ÎMPREJMUIRI
OBIECT 2- SPAŢII VERZI  ŞI ALEI
OBIECT 3- APĂ-CANAL
OBIECT 4- ILUMINAT INTERIOR ŞI EXTERIOR
OBIECT 5- ALIMENTARE CU GAZ METAN ŞI TERMICE-VENTILAŢIE
OBIECT 6- TEREN DE ANTRENAMENT
OBIECT 7- ANEXE

Faţă de cele prezentate,

P r o p u n e m :

1. Aprobarea studiului de fezabilitate „Amenajare bază sportivă cu teren antrenament şi construcţii anexe pentru juniori şi copii”, pe amplasamentul situat în zona de est a Stadionului Dan Păltinişanu, în valoare totală de 2.593.411 RON, aşa cum este prezentată în anexa la referat ;

2. Promovarea unui Proiect de Hotărâre ce se va înainta spre aprobare Consiliului Local.

